open-index/open-wikipedia-markdown huggingface dataset:
Baywatch

Το **Baywatch** ήταν μια αμερικανική τηλεοπτική σειρά, σχετικά με το Σώμα Ναυαγοσωστών της πόλης του Λος Άντζελες, οι οποίοι επιτηρούσαν της πολυπληθείς παραλίες της ευρύτερης περιοχής της Καλιφόρνιας. 

Στην Ελλάδα προβλήθηκε αρχικά από τον ΑΝΤ1 (πρώτη προβολή το 1991) και στην συνέχεια από τον Alpha το καλοκαίρι του 2008, και το Μακεδονία TV το καλοκαίρι του 2024.

Η σειρά διήρκεσε για δώδεκα χρόνια, από το 1989 έως το 1999 και από το 1999 έως το 2001, όταν συνεχίσθηκε σαν «Baywatch Hawaii», καθώς τα γυρίσματα μεταφέρθηκαν από τη Σάντα Μόνικα (Καλιφόρνια) στο γνωστό νησί του Ειρηνικού. Συνολικά, έφτασε τις 11 σεζόν και τα 242 επεισόδια.

Σύμφωνα με το «Guinness Book of World Records», είναι η πλέον δημοφιλής τηλεοπτική σειρά όλων των εποχών, με περισσότερους από 1,1 εκατομμύρια τηλεθεατές. 

Εμπνευστής του Baywatch ήταν ο Gregory J. Bonann, που είχε και ο ίδιος εργασθεί ως ναυαγοσώστης, επιθυμώντας να δημιουργήσει ένα σχετικό σίριαλ, το οποίο κατέληξε στην τελική μορφή που γνωρίζουμε. Η σειρά έκανε την εμφάνισή της στο δίκτυο NBC το 1989, αλλά ματαιώθηκε ύστερα από μόλις μία σεζόν, αφού το κόστος της παραγωγής ήταν υψηλό και τα κέρδη χαμηλά. Αισθανόμενος ότι η σειρά είχε προοπτική, ο ηθοποιός Ντέιβιντ Χέισελχοφ (γνωστός από την προηγούμενη τηλεοπτική του παρουσία σαν “Michael Knight” στο πολύ επιτυχημένο “Knight Rider”-ελληνικά "Ο Ιππότης της ασφάλτου" του 1982 - 1986) την επανέφερε, αποκτώντας τα δικαιώματά της το 1991, αφού επένδυσε δικά του χρήματα και σταδιακά λειτουργώντας σαν υπεύθυνος παραγωγής. Το σώου υπήρξε επιτυχές, ειδικά εκτός ΗΠΑ. Μάλιστα, σύντομα οδήγησε σε μια παρεμφερή παραγωγή, το «Baywatch Nights», αλλά και σε ταινία αναφοράς, το «Baywatch: Hawaiian Wedding».

Το 1999, σχεδιάσθηκε η αυστραλιανή εκδοχή της σειράς και τα μέλη του καστ ταξίδεψαν ώς το Σίδνεϋ για τα γυρίσματα. Ωστόσο, οι κάτοικοι της περιοχής Avalon εναντιώθηκαν στην παραγωγή για περιβαλλοντικούς λόγους και η όλη ιδέα κατέληξε σε αποτυχία. 

## Εξωτερικοί σύνδεσμοι
*Η επίσημη ιστοσελίδα της σειράς

Baywatch
Κατηγορία:Τηλεοπτικές σειρές του NBC
Κατηγορία:Τηλεοπτικά προγράμματα που έγιναν ταινίες
Κωνσταντίνος Παλαιολόγος

Το όνομα **Κωνσταντίνος Παλαιολόγος** μπορεί να αναφέρεται σε έναν από τους:

* Κωνσταντίνος Παλαιολόγος (αδερφός του Μιχαήλ Η΄) ( -1271), αδελφός του Μιχαήλ Η΄ Παλαιολόγου
* Κωνσταντίνος Παλαιολόγος (γιος Μιχαήλ Η΄) (1261-1306), γιος του Μιχαήλ Η΄ Παλαιολόγου
* Κωνσταντίνος Παλαιολόγος (γιος Ανδρόνικου Β΄) (1292-1320), γιος του Ανδρόνικου Β΄ Παλαιολόγου
* Κωνσταντίνος ΙΑ΄ Παλαιολόγος (1405-1453), τελευταίος Βυζαντινός Αυτοκράτορας
*  (1939-), Έλληνας γλύπτης
Ντέιβιντ Χέισελχοφ

Ο **Ντέιβιντ Χέισελχοφ** (*David Michael Hasselhoff*, Βαλτιμόρη, Μέριλαντ, Η.Π.Α., 17 Ιουλίου 1952), γνωστός και με το προσωνύμιο "The Hoff", είναι Αμερικανός ηθοποιός και τραγουδιστής, ευρύτατα δημοφιλής χάρις στους πρωταγωνιστικούς ρόλους του στις τηλεοπτικές παραγωγές Ο Ιππότης της Ασφάλτου (Knight Rider) και Baywatch.

Επίσης, ανέπτυξε μια επιτυχημένη μουσική καριέρα, ιδιαίτερα σε Γερμανία, Αυστρία και Ελβετία.

## Παραπομπές


## Εξωτερικοί σύνδεσμοι
* 
* Η επίσημη ιστοσελίδα του ηθοποιού

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί τηλεόρασης
14 Ειρήνη

Η **Ειρήνη** (αγγλικά: Irene) είναι ένας πολύ μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,30. Ανακαλύφθηκε το 1851 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα μιας από τις μυθικές Ώρες κατά τον Ησίοδο, όνομα που πρότεινε ο Τζον Χέρσελ.

Η μέση διάμετρος της Ειρήνης είναι 181,8 χλμ.. Η μάζα της εκτιμάται σε 6,3 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Ειρήνης εκτιμάται σε 5,1 cm/sec², δηλαδή η βαρύτητα εκεί είναι 192 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 96 m/sec.

Ο φασματικός τύπος της Ειρήνης είναι **S** (λιθώδης). Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν. Το μέσο άλβεδο της επιφάνειας είναι 0,16.

Η Ειρήνη περιστρέφεται γύρω από τον εαυτό της μία φορά κάθε 15 ώρες και 4 λεπτά. Η μέση ταχύτητα της Ειρήνης καθώς περιφέρεται γύρω από τον Ήλιο ανέρχεται σε 18,52 km/sec (66.670 χιλιόμετρα την ώρα).

Η καμπύλη φωτός της Ειρήνης είναι ένδειξη για ένα σχεδόν σφαιρικό σχήμα του αστεροειδούς. 4 επιπροσθήσεις αστέρων από την Ειρήνη έχουν παρατηρηθεί.

## Παραπομπές


## Εξωτερικοί σύνδεσμοι
* Προσομοίωση της τροχιάς από το JPL (Java) / Εφημερίδα

Ειρηνη
Αρήτη (φιλόσοφος)

Η ** Αρήτη** έζησε τον 4ο αιώνα π.Χ. και υπήρξε φιλόσοφος της Κυρηναϊκής σχολής, κόρη και μαθήτρια του ιδρυτή της σχολής Αρίστιππου του Κυρηναίου του πρεσβύτερου, μητέρα και δασκάλα του Αρίστιππου του Κυρηναίου του νεότερου, του γνωστού και ως «Μητροδίδακτου», επειδή διδάχτηκε τη φιλοσοφία από τη μητέρα του. 

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Κυρηναϊκοί φιλόσοφοι
Κατηγορία:Φιλόσοφοι (γυναίκες) στην Ελλάδα
Αρίστιππος ο Κυρηναίος ο μητροδίδακτος

Ο **Αρίστιππος** ο νεότερος υπήρξε Έλληνας φιλόσοφος, εγγονός του Αρίστιππου του Κυρηναίου, γιος της κόρης του Αρήτης. Η Αρήτη, που είχε διδαχθεί την ηδονιστική φιλοσοφία από τον πατέρα της, τη δίδαξε με τη σειρά της στο γιο της ( Διογ. Λαέρτιος Β,86), ο οποίος για το λόγο αυτό ονομάστηκε μητροδίδακτος. Ο Αρίστιππος διαδέχθηκε τη μητέρα του στη θέση του Σχολάρχη της Κυρηναϊκής Σχολής και συνετέλεσε στην προαγωγή και διάδοση της φιλοσοφικής θεωρίας την οποία ο παππούς του δεν είχε συστηματικά αναπτύξει, αλλά περισσότερο προφορικά ή βιωματικά.

Φαίνεται ότι συστηματοποίησε τις αρχές της Κυρηναϊκής σχολής, πιθανώς σε γραπτά έργα ή καταλόγους, δίνοντας πιο θεωρητική και οργανωμένη μορφή στη διδασκαλία.

Κατηγορία:Αρχαίοι Έλληνες φιλόσοφοι
Κατηγορία:Κυρηναϊκοί φιλόσοφοι
Κατηγορία:Αρχαίοι Κυρηναίοι
Γράμος

Ο **Γράμος** (, αρωμανικά: *Gramosta*) είναι το τέταρτο υψηλότερο βουνό της Ελλάδας μετά τον Όλυμπο, τον Σμόλικα και τον Βόρα, με την υψηλότερη κορυφή του («Τσούκα Πέτσικ») να φτάνει σε υψόμετρο 2.520 μέτρων. Άλλες υψηλές κορυφές του Γράμου είναι το Περήφανο (2.444 μ.) το Διάσελο (2.393 μ.), η Επάνω Αρρένα (2.192 μ.), η Κάτω Αρρένα (2.075 μ.), η Μαύρη Πέτρα (2.169 μ.) και ο Μπανταρός (2.036 μ.). Ο όγκος του βρίσκεται στα ελληνοαλβανικά σύνορα και καταλαμβάνει το βορειοανατολικό  τμήμα του νομού Ιωαννίνων, το νοτιοδυτικό  του νομού Καστοριάς και ένα τμήμα της νοτιοανατολικής Αλβανίας. Στα ανατολικά του από την ελληνική πλευρά περικλείεται από τον Σμόλικα και το Βόιο. Ουσιαστικά αποτελεί τμήμα της ευρύτερης οροσειράς της Πίνδου που καταλαμβάνει ολόκληρη τη Δυτική Ελλάδα. Είναι σκεπασμένος από πυκνά δάση (Οξυάς, Ελάτης, μαύρης Πεύκης) και από αυτόν ξεκινούν πολλά υδάτινα ρεύματα όπως ο Αλιάκμονας, ο μεγαλύτερος σε μήκος ποταμός της Ελλάδας που πηγάζει σε ελληνικό έδαφος.

Εκεί βρίσκεται και Πάρκο Εθνικής Συμφιλίωσης, με εκθεσιακούς χώρους και ερευνητικές υποδομές, το οποίο έχει στόχο να αποτυπώσει το παρελθόν και να βοηθήσει στην κατανόησή του αλλά παράλληλα να αναδείξει τον περιβαλλοντικό πλούτο του Γράμου, εστιάζοντας στις δυνατότητες του παρόντος και στη δυναμική του μέλλοντος και θέτοντας στόχους ανάπτυξης με την προσοχή και ευαισθησία που δικαιούται αυτός ο ορεινός όγκος.

## Ιστορικά στοιχεία
Ιστορικά, στον Γράμο εκτυλίχθηκε κατά το 1948-1949 η τελική και σκληρότερη φάση του Ελληνικού Εμφυλίου Πολέμου, που οδήγησε στην οριστική ήττα του Δημοκρατικού Στρατού από τον Εθνικό Στρατό.

## Πανίδα
Σύμφωνα με την Ελληνική Ορνιθολογική Εταιρεία, στην  περιοχή του Γράμου υπάρχουν μεταξύ άλλων: ο χρυσαετός, ο πετροκότσυφας και η χαμοκελάδα.

## Γκαλερί

Αρχείο:Παν.Γράμμος.jpg|Πανοραμική άποψη του Γράμου
Αρχείο:Γράμμος κορυφή.jpg|Ορειβατική σηματοδότηση
Αρχείο:Δρακόλιμνη Γράμμου.jpg|Η Λίμνη Αρρένων του Γράμου
Αρχείο:Δρακόλιμνη Γράμμου2.jpg|Η Λίμνη Αρρένων του Γράμου
Αρχείο:Snow covered Pindus Mountains.jpg|Άποψη του χιονισμένου Γράμου
Αρχείο:More melting in the fog.jpg|Χειμωνιάτικο τοπίο
Αρχείο:Pindus snow.jpg|Χειμωνιάτικο τοπίο
Αρχείο:The Grammos monument.jpg|Χειμωνιάτικο τοπίο
Αρχείο:GR1320002.jpg|Δάσος μαύρης πεύκης στον Γράμο
Αρχείο:Hiding out in nature Pindus.jpg|Κοινή σαλαμάνδρα στον Γράμο
Αρχείο:Καφέ αρκούδα.jpg|Καφέ αρκούδα στον Γράμο
Αρχείο:Rainbow over the Pindus mountains.jpg|Άποψη του Γράμου
Αρχείο:Δρακολίμνη Γκιστόβα.jpg|Η δρακολίμνη Γκιστόβα στο Γράμο, σε υψόμετρο 2307 μέτρων.


## Παραπομπές


## Εξωτερικοί σύνδεσμοι

* Πάρκο Εθνικής Συμφιλίωσης 
* Πληροφορίες από την Ορνιθολογική Εταιρεία

;Ψηφιακό αρχείο ΕΡΤ
* 
* 

Κατηγορία:Βουνά των Ιωαννίνων
Κατηγορία:Βουνά της Καστοριάς
Κατηγορία:Βουνά της Αλβανίας
Κατηγορία:Νομός Κορυτσάς
Κατηγορία:Πίνδος
Κατηγορία:Σύνορα Αλβανίας-Ελλάδας
Κατηγορία:Διεθνή βουνά της Ευρώπης
Σμόλικας

Ο **Σμόλικας** (βλάχικα: *Smolcu*) είναι το δεύτερο υψηλότερο βουνό της Ελλάδας μετά τον Όλυμπο, με υψόμετρο 2631.397 μέτρα. Καταλαμβάνει το βόρειο τμήμα του νομού Ιωαννίνων και το δυτικό του νομού Γρεβενών. Περικλείεται από τον Γράμμο στα βόρεια, την Τύμφη στα νότια και την Πίνδο στα νότια και ανατολικά. Ουσιαστικά πρόκειται για τμήμα της ευρύτερης οροσειράς της Πίνδου που καταλαμβάνει ολόκληρη την δυτική Ελλάδα.

Στον Σμόλικα βρίσκονται μερικά από τα ορεινότερα χωριά της Ελλάδας, όπως η Σαμαρίνα, η Σμίξη, η Φούρκα, οι Πάδες, το Παλαιοσέλλι και άλλα. Απο τον Σμόλικα πηγάζουν οι παραπόταμοι του Αλιάκμονα, Βενέτικος και Γρεβενιώτικος.

## Οικολογία
Ο Σμόλικας καλύπτεται από πλούσια βλάστηση που περιλαμβάνει κυρίως μαυρόπευκο, ρόμπολο, οξιά και διάφορα φυλλοβόλα. Κάτω από την υψηλότερη κορυφή του σχηματίζεται η δρακόλιμνη. Μικρότερες παροδικές αλπικές λίμνες σχηματίζονται σε λοιπά σημεία του βουνού. 

## Σημαντικότερες κορυφές
μικρογραφία|Σμόλικας
Ο Σμόλικας διαθέτει πολλές κορυφές με υψόμετρο πάνω από 1600 μέτρα. Αυτές είναι οι: Μόσια (2610μ), Κούτσουρο ( 2318μ ), Καπετάν Τσεκούρα (2253μ), Μπογντάνι ή Βούζι (2239μ), Αλογότοπος (2230μ), Παλιοστρούγγι ( 2221μ ), Μισσοράχη ( 2217), Νταλιάπολη ( 2077μ), Πέτρα Γκαγκαράντζα ( 2045μ), Σμίλιανη (2014μ), Σκούρτζα ( 1799μ),   Ανίτσα ( 1700μ),  Κίρκορη ( 1860μ),  Ζεκίρι ( 1700μ), Ταμπούρι ( 1878μ), Γύφτισα ( 1752 ), Προφήτης Ηλίας Φούρκας ( 1650μ), και Κλέφτης ( 1846μ) 

Δημοφιλείς αναβάσεις στην κορυφή του Σμόλικα γίνονται από τη Σαμαρίνα στα ανατολικά, από την Αγία Παρασκευή (ή Κεράσοβο) στα βόρεια και απο το Παλαιοσέλλι και τους Πάδες απο τα Νότια.

## Παραπομπές


## Βιβλιογραφία
* P.D. Hughes, J.C. Woodward, P.L. Gibbard: *The last glaciers of Greece.* In: *Zeitschrift für Geomorphologie.* Vol. 50, 2006, p. 37-61.

## Εξωτερικοί σύνδεσμοι
* Karte des Smolikas-Massivs (Zip-Archiv).

Κατηγορία:Βουνά των Γρεβενών
Κατηγορία:Βουνά των Ιωαννίνων
Κατηγορία:Πίνδος
Αριστόβουλος του Πανέα

Ο **Αριστόβουλος ο Αλεξανδρεύς** ή **Αριστόβουλος ο Περιπατητικός** έζησε στην Αλεξάνδρεια τον 3ο-2ο αιώνα π.Χ. και υπήρξε Ιουδαίος περιπατητικός φιλόσοφος, ιδρυτής της Ιουδαϊκής Αλεξανδρινής Σχολής. Ενδεικτικά της χρονικής περιόδου που έζησε και έδρασε είναι η βασιλεία του Πτολεμαίου Ε΄ του Επιφανούς (204-181 π.Χ.), του οποίου υπήρξε δάσκαλος και σύμβουλος, καθώς και του Πτολεμαίου ΣΤ΄ του Φιλομήτορος (187-146 π.Χ.), στον οποίο αφιέρωσε το σημαντικότερο βιβλίο του, *[[Εξηγήσεις της Μωυσέως Γραφής ή του Μωυσέως Νόμου]]*, μια ερμηνεία αλληγορική της ''Πεντατεύχου''. Το έργο του αυτό εμπεριέχει και τον πυρήνα της διδασκαλίας του. Με αυτό προσπάθησε να αποδείξει ότι πηγή της ελληνικής φιλοσοφίας, από τον Όμηρο και έπειτα, υπήρξε η *[[Παλαιά Διαθήκη]]*, ισχυριζόμενος ότι όλοι οι Έλληνες στοχαστές είχαν εντρυφήσει σε αυτήν και είχαν επηρεαστεί από το περιεχόμενό της. Για να θεμελιώσει την αυθαίρετη αυτή άποψή του, από τη μια μεριά πλησίαζε, με την τεχνική της αλληγορικής ερμηνείας, χωρία της *Παλαιάς Διαθήκης* στις αντιλήψεις Ελλήνων φιλοσόφων, όπως του Πυθαγόρα, του Σωκράτη, του Πλάτωνα κ.ά., και από την άλλη, ως άριστος ελληνιστής που ήταν, παραχάραζε ελληνικά κείμενα ή έπλαθε νόθα χωρία, τα οποία απέδιδε σε Έλληνες ποιητές και φιλοσόφους. Τόση ήταν η αληθοφάνεια των δοξασιών του, ώστε να παραπλανήσει και να παρασύρει σε αυτές πολλούς χριστιανούς θεολόγους, μέχρι και τους Πατέρες της Εκκλησίας, από τους οποίους στη συνέχεια καταβλήθηκαν προσπάθειες, προκειμένου να εναρμονίσουν τον θαυμασμό τους προς την ελληνική φιλοσοφική σκέψη με την αντίληψή τους για την υπεροχή και τη θεία προέλευση των διδασκαλιών της *[[Βίβλος|Βίβλου]]*.

## Παραπομπές


## Βιβλιογραφία
* Walckenaër, *Diatribe de Aristobulo judaeo* (1806).- Elter, De Aristobulo Judaeo (1804).

Κατηγορία:Ελληνιστική περίοδος
Κατηγορία:Περιπατητικοί φιλόσοφοι
Κατηγορία:Εβραίοι φιλόσοφοι
Βελούχι (αποσαφήνιση)

**Βελούχι** είναι εναλλακτική ονομασία του βουνού Τυμφρηστός.

Με την ονομασία αυτή υπάρχουν και δύο οικισμοί της Ελλάδας:
*το Βελούχι Αιτωλοακαρνανίας και
*το Βελούχι Ευρυτανίας

Κατηγορία:Αποσαφηνίσεις ελληνικών τοπωνυμίων
Διονύσιος Ροδοθεάτος

Ο **Διονύσιος Ροδοθεάτος** (1849 - 28 Ιουνίου 1892) ήταν Έλληνας συνθέτης. 

## Βιογραφία
Γεννήθηκε στην Ιθάκη το 1849. Ήταν γιος δικαστικού και μεγάλωσε στην Κέρκυρα. Υπήρξε ο πρώτος Έλληνας συμφωνιστής και μαθητής του Μάντζαρου. Συνέχισε τη μελέτη του στο ωδείο Σαν Πιέτρο α Μαϊέλλα της Νάπολης (1864-1871) αλλά και αργότερα στο Μιλάνο, ενώ -ταξίδεψε στην Αυστρία και τη Γερμανία για να μελετήσει από κοντά τις νεότερες μουσικές εξελίξεις στον κεντροευρωπαϊκό χώρο. Το Μιλάνο, ασφαλώς, ήταν ο ιδανικός χώρος σύνδεσης της Ιταλίας με τις κεντροευρωπαϊκές μουσικές εξελίξεις, αφού μέχρι και τις παραμονές τις ιταλικής ένωσης ως πολιτικό κέντρο της αυστροκρατούμενης Λομβαρδίας είχε άμεσες πολιτικές και καλλιτεχνικές σχέσεις με τη Βιέννη και τον γερμανικό κόσμο εν γένει. Έτσι, δεν είναι τυχαίο ότι μέσα στο κλίμα αυτό σπούδασε και δημιούργησε σχεδόν ταυτόχρονα με το Faccio ο Διονύσιος Ροδοθεάτος, μαθητής επίσης του Mazzucato στο μιλανέζικο ωδείο, θιασώτης της συμφωνικής μουσικής σε μια εποχή κατά την οποία στην Ιταλία ήταν ακόμα εν τη γενέσει της, συνθέτης κατά τη διαμονή του στο Μιλάνο δύο συμφωνικών ποιημάτων και μιας ραψωδίας (έργων μοναδικών για τη δημιουργική συναίρεση των τεχνοτροπιών του βορρά και του νότου). Αναφέρεται ότι καθιέρωσε μια βαγκνερική εκδοχή συμφωνικής γραφής.

Υπήρξε ο πρώτος που συνέγραψε εγχειρίδιο αρμονίας στην ελληνική γλώσσα με τον τίτλο «Πραγματεία θεωρητική και πρακτική περί Αρμονίας» που εκδόθηκε στην Κέρκυρα το 1886.

Συνέθεσε επίσης ένα πένθιμο εμβατήριο (Α Vittorio Emmanuele II, Re d’ Italia), η πρωτότυπη παρτιτούρα του οποίου βρίσκεται στο αρχείο της Φιλαρμονικής «Μάντζαρος».

Πέθανε στο Ψυχιατρείο της Κέρκυρας στις 28 Ιουνίου 1892.

## Εργογραφία

### Τραγούδι
* Παρακλήσεις εις τη Θεμήτορα της ρωμανής και μικραρραβωνιασμένης, σε ποίηση αγνώστου, για υψίφωνο και πιάνο

### Χορωδιακά
* Διθυραμβος σε ποίηση από τον «Ηθικό Κόσμο» του Σ. Μελισσηνού, για τετράφωνη ανδρική χορωδία
* Ύμνος προς την πατρίδα, σε ποίηση Π. Σούτσου, για τέσσερις σολίστ, χορωδία και πιάνο (εκδ.1885)

### Διάφορα
* Εκκλησιαστική μουσική
* Vittorio Emmanuele B’, Πένθιμο εμβατήριο στη μνήμη του βασιλιά της Ιταλίας
* Αποχαιρετισμός εις τους έκτακτους εφέδρους, εύθυμο εμβατήριο

### Γραπτά Κείμενα
* «Πραγματεία Θεωρητική και πρακτική περί αρμονίας»
* Εκδότες: Ι.Γ. Λούπης, Ν. Πατρίκιος, Ι. Ναχαμούλης “Φιλαρμονική Εταιρεία”

### Όπερα
* Ρομπέρτα ντε Κεραντίνι (Roberta de Cherandini) σε ιταλικό κείμενο αγνώστου.
* Οϊτόνα (Oitona) σε ιταλικό κείμενο αγνώστου
* Μελόδραμα (όχι εξακριβωμένος τίτλος) Τεργέστη 1881

### Ορχήστρα
* Αθαλία (Αtalia), συμφωνικό ποίημα
* Ο Σιντ (Lo Cid), συμφωνικό ποίημα
* Αλληγορική ιδέα, ραψωδία για ορχήστρα

Οι χειρόγραφες παρτιτούρες των τριών παραπάνω έργων βρίσκονται στη βιβλιοθήκη της Παλαιάς Φιλαρμονικής της Κέρκυρας. Χειρόγραφα αντίγραφά τους βρίσκονται στην Εθνική Βιβλιοθήκη της Ελλάδος (αρχείο Μοτσενίγου)

* Συμφωνίες (Εισαγωγές) (αμφίβολη η ύπαρξή τους)

### Πιάνο
* Ερμελίντα, πόλκα-μαζούρκα
* Ελβίρα, πόλκα-μαζούρκα

## Παραπομπές


Κατηγορία:Συνθέτες όπερας
Κατηγορία:Έλληνες συνθέτες κλασικής μουσικής
Μορφοβούνι Καρδίτσας

Το **Μορφοβούνι** (παλαιά ονομασία: Βουνέσι) είναι ελληνικό ορεινό χωριό που ανήκει διοικητικά στο Δήμο Λίμνης Πλαστήρα του Νομού Καρδίτσας. Είναι η γενέτειρα του στρατηγού και πολιτικού Νικόλαου Πλαστήρα, του συγγραφέα Αντώνη Σαμαράκη και του ήρωα πιλότου σμηναγού Γεώργιου Μπαλταδώρου. Βρίσκεται βόρεια της τεχνητής λίμνης Μέγδοβα και από το χωριό είναι ορατές οι πόλεις της Καρδίτσας και των Τρικάλων. Ο πληθυσμός του οικισμού ανέρχεται σε 745 κατοίκους.

Από την Καρδίτσα απέχει 22 χιλιόμετρα περίπου. Είναι το μεγαλύτερο χωριό του Δήμου Πλαστήρα, που συστάθηκε με το Πρόγραμμα Καλλικράτης από τη συνένωση των προϋπαρχόντων Δήμων Νεβρόπολης και Πλαστήρα, και έχει οριστεί ως έδρα του. Σύμφωνα με την απογραφή του 2021 ο Δήμος Πλαστήρα έχει 5.234 μόνιμους κατοίκους.

Οι κάτοικοί του απασχολούνται στις παραδοσιακές αγροκτηνοτροφικές εργασίες, την αμπελουργία, κ.α. Το χωριό είναι χτισμένο σε υψόμετρο 840 μέτρων, διαθέτει μεγάλες εκτάσεις καστανόδασους και δάσους βελανιδιάς. Από όλο το χωριό η θέα στο Θεσσαλικό κάμπο είναι απέραντη.

Στο χωριό υπάρχει και η **Ιερά** **Μονή της Αγίας Τριάδας**, η οποία είναι κτισμένη σε ειδυλλιακή τοποθεσία στα βόρεια του χωριού. Αν και νεότερο κτίσμα– ιδρύθηκε από τον ιερομόναχο Αθανάσιο από τη Γράλιστα (Ελληνόπυργο) το 1858– αποτελεί σπάνιο δείγμα επιβίωσης της βυζαντινής παράδοσης, αφού διατηρεί ολοκληρωμένη τη μορφή του αγιορείτικου τύπου με τρούλο. Περιβάλλεται από φρουριακό περίβολο, ενώ τα κελιά έχουν καταστραφεί. Στη δυτική πτέρυγα στεγάσθηκε την περίοδο 1938–1943 σανατόριο που υπήρξε πρωτοπόρο δείγμα κοινωνικής πολιτικής του τότε μητροπολίτη Ιεζεκιήλ.

Αξιοθέατο του τόπου είναι και το μουσείο "Πλαστήρα", που βρίσκεται κοντά στο κέντρο του Μορφοβουνίου.

## Τοπική Κοινότητα Μορφοβουνίου
Στο Μορφοβούνι υπάγονται επίσης ο οικισμός **Ραχωβίτσα** [36] και ο αγροτοκτηνοτροφικός οικισμός **Ράζια** [55]. Ο πληθυσμός της Τοπικής Κοινότητας ανέρχεται σε 745 κατοίκους, κατά την Απογραφή του 2021.

## Πληθυσμός
Ακολουθεί η πορεία του πληθυσμού σύμφωνα με τις απογραφές:

## Παραπομπές


## Εξωτερικοί σύνδεσμοι
*Λίμνη Πλαστήρα

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Τυμφρηστός

Ο **Τυμφρηστός** ή αλλιώς **Βελούχι**, είναι βουνό της Στερεάς Ελλάδας, που έχει υψόμετρο 2.315 μέτρα και καταλαμβάνει μεγάλο τμήμα των νομών Ευρυτανίας και Φθιώτιδας. Περικλείεται στα βόρεια από τα Άγραφα και στα νότια από τα Βαρδούσια και την Καλιακούδα. Ανατολικά του βρίσκεται ο κάμπος του Σπερχειού. Καλύπτεται από πυκνά δάση έλατου στο μεγαλύτερο μέρος του. Στις πλαγιές του είναι χτισμένο το Καρπενήσι. Απ' αυτόν πηγάζουν οι ποταμοί Σπερχειός και Καρπενησιώτης. Κοντά στις κορυφές του σχηματίζεται η αλπική λίμνη Βελουχίου.

## Ονομασία
Στην αρχαιότητα το βουνό ονομαζόταν Τυμφρηστός ή Τεφραστός ή Τυφρηστός. Σύμφωνα με μία εκδοχή, η ονομασία του οφείλεται σε ομώνυμο μυθικό πρόσωπο. Σύμφωνα με άλλη εκδοχή, που υποστηρίζεται περισσότερο από τις παραλλαγές Τεφραστός ή Τυφρηστός, η ονομασία προέρχεται από την λέξη τέφρα, επειδή ο γυμνός όγκος του βουνού έχει το χρώμα της τέφρας. Η ονομασία Βελούχι λέγεται ότι εμφανίστηκε τη μεσαιωνική περίοδο. Συναντάται για πρώτη φορά σε γραπτό κείμενο το 1453. Υπάρχει και η θεωρία της σλαβικής προέλευσης της ονομασίας, από το "λευκό βουνό" ή "ασπροβούνι". Η λέξη πιθανόν προέρχεται από τη ρίζα *τύμβος* και σχετίζεται με το σχήμα του βουνού και ίσως πρόκειται για μεταφορική έννοια παρόμοια με αυτήν που έδωσε την *[[Τύμφη]]* στην Ήπειρο.

## Βιοποικιλότητα Τυμφρηστού

Αρχείο:ΒΕΛΟΥΧΙ1.jpg|Ποώδης βλάστηση
Αρχείο:ΒΕΛΟΥΧΙ11.jpg|*[[Κόκκινος κρίνος|Lilium chalcedonicum]]*
Αρχείο:ΒΕΛΟΥΧΙ6.jpg|*Geranium versicolor*
Αρχείο:ΒΕΛΟΥΧΙ10.jpg|*Fomes fomentarius*
Αρχείο:ΒΕΛΟΥΧΙ3.jpg|*Hyndellum peckii*
Αρχείο:ΒΕΛΟΥΧΙ4.jpg|*Polyommatus icarus*
Αρχείο:ΒΕΛΟΥΧΙ8.jpg|*Argynnis pandora*


## Το χιονοδρομικό κέντρο
Στον Τυμφρηστό λειτουργεί χιονοδρομικό κέντρο σε απόσταση 12 χλμ από το Καρπενήσι. Βρίσκεται στη θέση *Διαβολότοπος* σε υψόμετρο 1.850 μέτρων. Η λειτουργία του ξεκίνησε το 1974, με πρωτοβουλία ιδιωτών. Σήμερα διαθέτει 10 πίστες.

## Εικόνες

Αρχείο:20100811 Mavrilo Veluxi Mountain Fthiotida Greece.jpg|Ο Τυμφρηστός από το Μαυρίλο Φθιώτιδας
Αρχείο:Velouxi white top.jpg|Η κορυφή του Τυμφρηστού με ομίχλη
Αρχείο:Velouxi Mountain in Evritania, Greece 03.jpg|Διαδρομή στον Τυμφρηστό
Αρχείο:Velouhi.jpg|Πλαγιές του Τυμφρηστού, όπως φαίνονται από το Χιονοδρομικό Κέντρο Βελουχίου
Αρχείο:Mount Velouhi - Όρος Βελούχι (Τυμφρηστός).JPG|Όρος Βελούχι (Τυμφρηστός)
Αρχείο:Velouxi1.jpg|Χιονοδρομικό Κέντρο Βελουχίου Χριστούγεννα 2021


## Παραπομπές


## Εξωτερικοί σύνδεσμοι

*Βουνά της Ευρυτανίας

Κατηγορία:Βουνά της Ευρυτανίας
Κατηγορία:Βουνά της Φθιώτιδας
Πιονγιάνγκ

thumb|Η Πιονγιάνγκ από δορυφόρο
Η **Πιονγιάνγκ** (κορεατικά: 평양 직할시, ) είναι η μεγαλύτερη πόλη και η πρωτεύουσα της Βόρειας Κορέας. Ο πληθυσμός της πόλης είχε αναφερθεί ως 3,8 εκατομμύρια κατοίκους από την Ένωση Κορεατών στην Ιαπωνία το 2003, αν και δεν υπάρχουν επίσημα δημοσιευμένα στοιχεία από τις αρχές της χώρας.

## Ιστορία
Η περιοχή κατοικείται από ανθρώπους εδώ και αρκετές χιλιάδες χρόνια. Σύμφωνα με το θρύλο, η πόλη ιδρύθηκε το 2333 π.Χ. και άκμασε την περίοδο του βασιλείου Γκότζοσον. Το 108 π.Χ. κατακτήθηκε μαζί με την υπόλοιπη Κορέα από τους Κινέζους Χαν και έγινε έδρα επαρχίας υπό κινεζική διοίκηση, έως ότου καταστράφηκε το 313 μετά από εισβολή του βασιλείου Γκόγκουριο. 

Το 427 έγινε πρωτεύουσα του βασιλείου αυτού. Το 676 κατακτήθηκε από το βασίλειο της Σίλλα και αργότερα έγινε πρωτεύουσα επαρχίας της δυναστείας Τζόσον και αργότερα πρωτεύουσα της επαρχίας της Νότιας Πιονγιάνγκ έως και το τέλος της Ιαπωνικής κατοχής της Κορέας.

### Πρόσφατη ιστορία
Το 1945, οι Ιαπωνέζοι εκδιώχθηκαν και η πόλη καταλήφθηκε από τον Σοβιετικό Κόκκινο Στρατό. Έγινε προσωρινή πρωτεύουσα της Λαοκρατικής Δημοκρατίας της Βόρειας Κορέας με την ίδρυση του κράτους το 1948 καθώς η επίσημη πρωτεύουσα ήταν η Σεούλ στη Νότιο Κορέα. Κατά τη διάρκεια του Πολέμου της Κορέας η πόλη υπέστη σοβαρές καταστροφές και καταλήφθηκε για μικρό διάστημα από νοτιοκορεάτικες και δυτικές δυνάμεις. Μετά τον πόλεμο, η πόλη ξαναχτίστηκε με βοήθεια από τους Σοβιετικούς, με τη χαρακτηριστική αρχιτεκτονική του ανατολικού μπλοκ.

## Αξιοθέατα
Σημαντικά αξιοθέατα περιλαμβάνουν το ξενοδοχείο Ριούγκιονγκ των 105 ορόφων, ένα από τα ψηλότερα κτίρια στον κόσμο που είναι ανολοκλήρωτο εδώ και 15 χρόνια, την Αψίδα του Θριάμβου, εμπνευσμένη από την αντίστοιχη στη Γαλλία, τον τόπο γέννησης του ηγέτη Κιμ Ίλ-σονγκ, τον ζωολογικό κήπο καθώς και δυο από τα μεγαλύτερα στάδια του κόσμου.

Ένα σημαντικό αξιοθέατο υπήρξε η "*Αψίδα της Επανένωσης",* ένα μνημείο αφιερωμένο στην επανένωση της χώρας, το οποίο στεκόταν στην αρχή του αυτοκινητόδρομου που ξεκινά από την Πιονγιάνγκ και φτάνει στην Αποστρατικοποιημένη Ζώνη, στα σύνορα με τη Νότια Κορέα. Η αψίδα, επισήμως ως «Μνημείο του Καταστατικού Τριών Σημείων για την Εθνική Επανένωση», είχε ύψος 30 μέτρα και ήταν σύμβολο των τριών σημείων - αρχών, που ήταν η αυτοδυναμία, η ειρήνη και η εθνική συνεργασία, σύμφωνα με την κυβέρνηση της Νότιας Κορέας. Κατεδαφίστηκε από την κυβέρνηση της Βορείου Κορέας στις αρχές του 2024.

Στην πόλη αφθονούν οι ιτιές.

Επίσης, λειτουργεί δίκτυο μετρό μήκους περίπου 22 χιλιομέτρων καθώς και δίκτυο τραμ.

## Δείτε επίσης
*Μεγάλο Μέγαρο Μελέτης του Λαού

## Παραπομπές


## Πηγές
* Chris Springer, *Pyongyang: The Hidden History of the North Korean Capital.* Saranda Books, 2003. ISBN 963-00-8104-0.
* Robert Willoughby, *North Korea: The Bradt Travel Guide.* Globe Pequot, 2003. ISBN 1-84162-074-2.

## Εξωτερικοί σύνδεσμοι

* 


Κατηγορία:Πόλεις της Βόρειας Κορέας
Κατηγορία:Πρωτεύουσες της Ασίας
Κατηγορία:Σοσιαλιστικά σχεδιασμένες πόλεις
Βαρνούντας

Ο **Βαρνούντας** (και Περιστέρι) είναι βουνό που βρίσκεται στην Π.Ε. Φλώρινας. Συνεχίζεται και πέρα από τα σύνορα στη Βόρεια Μακεδονία, ενώ στα νότια-νοτιοδυτικά συνδέεται με το Τρικλάριο Όρος. Το μέγιστο ύψος του εντός ελληνικού εδάφους είναι η κορυφή Δεσποτικό ή Κίτσεβο (2.334 μέτρα), στα σύνορα Ελλάδας και της δημοκρατίας της Βόρειας Μακεδονίας. Η ψηλότερη κορυφή του είναι το Περιστέρι (σλαβικά)Пелистер, *Πελιστέρ*), με 2.601 μέτρα, εντός της γειτονικής χώρας

## Άλλες κορυφές
Άλλες ψηλές κορυφές του βουνού είναι η Μπελαβόδα (2.179 μ.), το Κίρκο (2.155 μ.), η Κότσυφα ή Ποτίστρες (2.065 μ.) και άλλες. Γενικά επικρατεί σύγχυση γύρω από τις ονομασίες και τα ακριβή υψόμετρα των κορυφών στους διάφορους χάρτες αλλά και σε ορειβατικούς κύκλους.

## Μονοπάτια
Διασχίζεται από το διεθνές ορειβατικό μονοπάτι Ε6. Πολύωρες αναβάσεις για την ψηλότερη κορυφή μπορούν να πραγματοποιηθούν από τον Άγιο Γερμανό Πρεσπών και από τη Βίγλα Πισοδερίου.

## Οικολογία
Καλύπτεται από εκτεταμένα δάση βελανιδιάς, οξιάς και κατά τόπους ελάτης και σημύδας, ενώ υποαλπική βλάστηση απαντάται στις ψηλότερες κορυφές του βουνού. Η πανίδα του Βαρνούντα είναι πλούσια και περιλαμβάνει μεγάλα θηλαστικά όπως αρκούδες, λύκοι, ζαρκάδια και αγριογούρουνα, ενώ έχει αναφερθεί και η παρουσία αγριόγιδου. Το δυτικό τμήμα του βουνού εντός της λεκάνης απορροής των Πρεσπών είναι τμήμα του Εθνικού Πάρκου Πρεσπών.

## Παραπομπές


## Εξωτερικοί σύνδεσμοι
*
*Αρκτούρος, Βαρνούντας

Κατηγορία:Βουνά της Φλώρινας
Κατηγορία:Βουνά της Βόρειας Μακεδονίας
Κατηγορία:Περιφέρεια Πελαγονίας
Κατηγορία:Δήμος Πρεσπών
Κατηγορία:Δήμος Φλώρινας
Κατηγορία:Δήμος Ρέσεν
Σάτιρα

thumb|250px|right|"Le e satira l'epistole di ΙΖ Orazio Flacco", τυπωμένο το 1814.
Η **σάτιρα** (εσφαλμένα **σάτυρα**) επιχειρεί τον εμπαιγμό κάποιας έννοιας ή γεγονότος που χαρακτηρίζει ένα πρόσωπο, που ο σατιρικός καλλιτέχνης θεωρεί ότι αξίζει τέτοια αντιμετώπιση με σκοπό συχνά τη βελτίωση του αντικειμένου. Γίνεται μέσω μεθόδων όπως η παρωδία, η υπερβολή, η σύγκριση, η αναλογία και η ειρωνεία.  

Ο  εστιάζει σε γεγονότα και στιγμές προσώπων χωρίς να έχει προσβλητική διάθεση απέναντι στην προσωπικότητα και στα χαρακτηριστικά των σατιριζόμενων.

## Σάτιρα στην Ελλάδα

### Αρχαία Ελλάδα

* Αρχίλοχος
* Αριστοφάνης

### Νεότερη Ελλάδα

* Γιάννης Βηλαράς
* Αλέξανδρος Σούτσος
* Ανδρέας Λασκαράτος
* Εμμανουήλ Ροΐδης
* Γεώργιος Σουρής
* Κώστας Καρυωτάκης
* Κωστής Παλαμάς (σατιρικά στοιχεία)

### 20ος και 21ος αιώνας

* Χάρρυ Κλυνν
* Τζίμης Πανούσης
* Λάκης Λαζόπουλος
* Ιεροκλής Μιχαηλίδης
* Δημήτρης Σταρόβας
* Γιάννης Ζουγανέλης
* Αντώνης Κανάκης
* Σωτήρης Καλυβάτσης
* Γιάννης Σερβετάς
* Γιώργος Μαρίνος
* Αλέξανδρος Τσουβέλας
* Αποστόλης Μπαρμπαγιάννης
* Χριστόφορος Ζαραλίκος
* Σίλας Σεραφείμ
* Αρκάς
* Κώστας Παπαγεωργίου
* Γιώργος Μητσικώστας

### Σατιρικές Ιστοσελίδες

* Το Βατράχι
* Το Κουλούρι

## Διαφορά Σάτιρας και Κωμωδίας
Η απλή κωμωδία σαν βασικό και μοναδικό της στόχο έχει το γέλιο και τη διασκέδαση του κοινού, ενώ η σάτιρα πρέπει να γεννά τον προβληματισμό και αρκετές φορές προδίδει μια μάλλον πικρή διάθεση ("πικρή σάτιρα"). Ο λογοτέχνης με το σατιρικό του έργο έχει την δυνατότητα να στραφεί ενάντια στην ανθρώπινη συμπεριφορά, τόσο σε ατομικό όσο και σε συλλογικό επίπεδο. Μπορεί να επικρίνει και στηλιτεύει τόσο τα ανθρώπινα ελαττώματα όσο και τα κακώς κείμενα της κοινωνίας, ενώ συχνά καυτηριάζει ξεπερασμένες καταστάσεις, ιδέες ή αντιλήψεις, που έχουν σαν αποτέλεσμα να κρατούν δέσμιο τον άνθρωπο και την κοινωνία του.

## Επιρροή της Σάτιρας κοινωνικά
Ενώ η σάτιρα μπορεί να αποτελέσει μέσο διασκέδασης, γι' αυτό και συχνά είναι βάση του χιούμορ και συνεπώς συστατικό της κωμωδίας, δεν περιορίζεται στον τομέα της ψυχαγωγίας. Η αθηναϊκή δημοκρατία θεωρείται ότι αναπτύχθηκε σε υγιέστερη μορφή λόγω της κοινωνικής σάτιρας της θεατρικής κωμωδίας του Αριστοφάνη.

## Παραπομπές σημειώσεις


## Δείτε επίσης

* Κωμωδία
* Ονομαστί κωμωδείν
* Χιούμορ
* Ψυχαγωγία


Κατηγορία:Λογοτεχνικά είδη
Ψείρα Λασιθίου

Η **Ψείρα** (ή **Κρέουσα**) είναι νησίδα της Κρήτης, που υπάγεται στην Κοινότητα Λάστρου του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου.

Βρίσκεται απέναντι από την παραλία του Θόλου με έκταση 1,518 τ.χλμ. και ψηλότερο σημείο στα 79 μέτρα. Η θέση της είναι στο βορειοανατολικό άκρο του νομού Λασιθίου, στον κόλπο του Μιραμπέλου. Υπάγεται στην Κοινότητα Λάστρου του Δήμου Σητείας και σύμφωνα με την απογραφή 2021 δεν απογράφονται μόνιμοι κάτοικοι. Οφείλει την ονομασία του στο σχήμα του, το οποίο θυμίζει το γνωστό παράσιτο. Σύμφωνα με τα ευρήματα από τις αρχαιολογικές ανασκαφές, το νησί κατοικήθηκε από τους προϊστορικούς χρόνους και καταστράφηκε έπειτα από την έκρηξη του ηφαιστείου της Θήρας. Σε κοντινή απόσταση υπάρχει μια νησίδα, που ονομάζεται *Κόνιδα*.

## Αρχαιολογία
Οι πρώτες αρχαιολογικές ανασκαφές στο νησί έγιναν το 1908 από τον Richard Seager. Το 1985 έγιναν περαιτέρω αρχαιολογικές έρευνες από το Temple University in Philadelphia, Pennsylvania, από το Αρχαιολογικό Ινστιτούτο Κρήτης και από την Ελληνική Αρχαιολογική Υπηρεσία. Έπειτα από έρευνες, ανακαλύφθηκαν ερείπια οικιών ενός οικισμού, ο οποίος ανάγεται στην Πρωτομινωική Περίοδο. Αυτά προφανώς ήταν πετρόκτιστα και διώροφα. Επίσης, οι ανασκαφές έφεραν στο φως και αγγεία, όπως επίσης και νεκροταφείο. Χαρακτηριστικό δείγμα των αγγείων είναι ο πυθαμφορέας του 1.600-1.500 π.Χ., ο οποίος είναι διακοσμημένος με κεφάλια από βόδια και κλάδους ελιάς σε κάθε πλευρά του. Σύμφωνα με τα ευρήματα, οι αρχαιολόγοι συμπέραναν ότι ο τόπος ήταν πλούσιος και οι κάτοικοι ήταν εύποροι έμποροι και ψαράδες. Επίσης, πιθανότατα ασχολούνταν με την επεξεργασία σφουγγαριών και πορφύρας.

Το 60% έως 70% του εδάφους του νησιού καλύπτεται με πεζούλες με ξερολιθιές, που είχαν δημιουργήσει οι Μινωίτες, για να μπορέσουν να καλλιεργήσουν τη γη. Αμερικανοί ερευνητές ανακάλυψαν δύο φράγματα συλλογής ομβρίων υδάτων, που είχαν κατασκευαστεί από τη Μινωική εποχή και χρησίμευαν για την ύδρευση των κατοίκων του νησιού.

Στην περιοχή γύρω από την Ψείρα υπάρχουν αρχαία ναυάγια.thumb|Η θέση της νησίδας Ψείρα.

Σε ανασκαφές που πραγματοποιήθηκαν από το 1987 μέχρι το 1996 ανακαλύφθηκε στα όρια του μινωικού οικισμού ένας αγροτικός πρωτοβυζαντινός οικισμός. Έχουν αναγνωριστεί τα ερείπια μιας μονόκλιτης εκκλησίας και κεραμική των πρωτοβυζαντινών χρόνων, χρονολογημένη από τα τέλη του 6ου αιώνα μ.Χ. μέχρι τις αρχές του 9ου αιώνα. Η πλειονότητα της κεραμικής κατασκευάστηκε στο νησί. Τα ευρήματα υποδεικνύουν την παρουσία μοναστηριού κατά τον 7ο και 8ο αιώνα.

## Βιβλιογραφία
**Νέα Εγκυκλοπαιδεία*, εκδ. Μαλλιάρης- Παιδεία, 2006, τ. 27, σελ. 321-22.

## Εξωτερικοί σύνδεσμοι

* Εικονική περιήγηση στην «Οικία των Ρυτών»

## Παραπομπές


Κατηγορία:Ελληνικές βραχονησίδες
Ψειρα
Κατηγορία:Νησίδες της Κρήτης
Χειροσφαίριση

Η **χειροσφαίριση** (ή *χάντμπολ*, από το αγγλ. handball 

## Βιβλιογραφία
* *Νέα Εγκυκλοπαιδεία*, εκδ. Μαλλιάρης- Παιδεία, 2006, τ. 27, σελ. 59-60.

## Εξωτερικοί σύνδεσμοι
* Παγκόσμια Ομοσπονδία Χειροσφαίρισης
* Το βιβλίο των κανονισμών του Χάντμπολ από την Ομοσπονδία Χειροσφαιρίσεως Ελλάδος 


Κατηγορία:Παιχνίδια με μπάλα
Κατηγορία:Ομαδικά αθλήματα
Καϊμακτσαλάν

Το **Καϊμάκτσαλαν** ή **Καϊμάκι** (ή **Βόρας**), είναι βουνό στα σύνορα της Ελλάδας με τη Βόρεια Μακεδονία. Είναι το βορειότερο μέρος και η υψηλότερη κορυφή, 2.524 μέτρων, μιας οροσειράς που στα ελληνικά ονομάζεται Βόρας και στα Σλάβικα Νίτζε. Τα σύνορα μεταξύ των δύο χωρών διασχίζουν την κορυφή. Είναι το τρίτο ψηλότερο σημείο της Ελλάδας μετά τον Όλυμπο και τον Σμόλικα.

## Κλίμα

Σύμφωνα με τον μετεωρολογικό σταθμό του Εθνικού Αστεροσκοπείου Αθηνών στο Χιονοδρομικό Κέντρο του Καϊμακτσαλάν η περιοχή παρουσιάζει ψυχρό κλίμα με μέση ετήσια θερμοκρασία 4 βαθμούς κελσίου.

## Παραπομπές


Κατηγορία:Σύνορα Ελλάδας-Βόρειας Μακεδονίας
Κατηγορία:Βουνά της Βόρειας Μακεδονίας
Καλιακούδα (βουνό)

Η **Καλιακούδα** είναι βουνό της Στερεάς Ελλάδας και βρίσκεται στο νομό Ευρυτανίας. Διαχωρίζει τους μεγάλους ορεινούς όγκους των Βαρδουσίων, του Τυμφρηστού και του Παναιτωλικού, ενώ θα μπορούσε να θεωρηθεί και τμήμα των παραπάνω βουνών. Το ύψος της είναι 2.101 μέτρα. Στα νότιά της σχηματίζεται το φαράγγι Πανταβρέχει, που διασχίζεται από τον Κρικελλοπόταμο. Αποτελεί σημαντικό πόλο έλξης για τον τουρισμό.

## Παραπομπές


## Εξωτερικοί σύνδεσμοι

*Βουνά της Ευρυτανίας

Κατηγορία:Βουνά της Ευρυτανίας
Γκέοργκ Χένρικ φον Βριγκτ

Ο **Γκέοργκ Χένρικ φον Βριγκτ** (*Georg Henrik von Wright*, 14 Ιουνίου 1916 – 16 Ιουνίου 2003)  ήταν Φινλανδός λογικός και φιλόσοφος. Διαδέχθηκε τον Βιτγκενστάιν στο Καίμπριτζ, ενώ διετέλεσε πρόεδρος της Ακαδημίας της Φινλανδίας. Είναι εκπρόσωπος της αναλυτικής φιλοσοφίας.

## Έργα
*Logical Studies, London, 1963.
*Explanation and understanding, New York, 1971.
*Causality and Determinism, New York, 1974.
*Wittgenstein, Οxford, 1982.

## Παραπομπές


## Εξωτερικοί σύνδεσμοι
* 

Κατηγορία:Φινλανδοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Βιβλίο περί των αιτίων

Το ***Βιβλίο περί των αιτίων*** ή ***Βιβλίο περί του καθαρού αγαθού*** (*Liber de causis ή Liber de expositione bonitatis purae*) είναι βιβλίο γραμμένο στην αραβική γλώσσα τον 10ο ή 11ο αιώνα μ.Χ., που περιελάμβανε μέρη του έργου του Πρόκλου *Στοιχείωσις θεολογική* και έγινε πολύ γνωστό κατά τον Μεσαίωνα στη λατινική του μετάφραση. Το έργο γνώριζαν ο Αλανός, ο Αλβέρτος ο Μέγας, ο Θωμάς Ακινάτης και ο Δάντης.

Κατηγορία:Χειρόγραφα
Κατηγορία:Λατινική γραμματεία
Κατηγορία:Ισλαμική φιλοσοφία
Κατηγορία:Φιλοσοφία του μεσαίωνα
Άντριου Ντίζμορ

Ο **Άντριου Χάρτλεϋ Ντίζμορ** (γενν. 2 Σεπτεμβρίου, 1954) είναι Άγγλος πολιτικός και δικηγόρος. Συνεργάζεται με το Εργατικό Κόμμα για την τοπική περιφέρεια του Χέντον, στο Λονδίνο.

Ο Ντίζμορ προσχώρησε στο εργατικό κόμμα το 1974. Την εποχή που σπούδαζε νομική και συγχρόνως δούλευε σαν εκπαιδευτικός υπάλληλος στην *"General, Municipal, Boilermakers and Allied Trade Union"*. Ξεκίνησε την επαγγελματική του καριέρα σαν συνεργάτης του *"Robin Thompson and Partners Solicitors"* το 1978. 

Εξελέγη για πρώτη φορά βουλευτής το 1997, για την καινούρια εκλογική περιφέρεια του Χέντον, κερδίζοντας τον Τζον Μάικλ Γκορστ, που ήταν ήδη ο τοπικός βουλευτής, με πλειοψηφία 6.155 ψήφων. Είναι μέλος της επιτροπής του Αγγλικού κοινοβουλίου για τα ανθρώπινα δικαιώματα από το 2005.

## Παραπομπές


Κατηγορία:Άγγλοι πολιτικοί
Δημήτριος Φωτιάδης

Ο **Δημήτρης Φωτιάδης** (Σμύρνη 1898-Αθήνα, 23 Οκτωβρίου 1988) ήταν Έλληνας λογοτέχνης που ασχολήθηκε κυρίως με την Ελληνική Επανάσταση του 1821. 
## Βιογραφία
Οι γονείς του ήταν εύποροι (πατέρας του ήταν ο μεγαλοκτηματίας Αλέκος Φωτιάδης) και ο ίδιος κατετάγη ως εθελοντής στον ελληνικό στρατό κατά τη διάρκεια του Μικρασιατικού Πολέμου. Με τη Μικρασιατική καταστροφή κατέφυγε στην Αθήνα και έκανε την εμφάνισή του στα γράμματα με τα θεατρικά *Μάνια Βιτρόβα* και *Το μαγεμένο βιολί* το 1931, ενώ εργάστηκε και ως διευθυντής του περιοδικού *[[Νεοελληνικά Γράμματα]]* (1936-1941). Κατά τη διάρκεια του Β΄ Παγκοσμίου Πολέμου έφυγε στο εξωτερικό και εργάστηκε ως ανταποκριτής στο Λονδίνο και τη Μέση Ανατολή. Ξαναγυρνώντας στην Ελλάδα εξορίσθηκε στη διάρκεια του Εμφυλίου Πολέμου στη Μακρόνησο, την Ικαρία και τον Άγιο Ευστράτιο, ενώ υπήρξε διευθυντής του περιοδικού *Ελεύθερα Γράμματα* (1945-48). Τα *Ελεύθερα Γράμματα* αποτέλεσαν πεδίο έκφρασης για πολλούς διανοουμένους της εποχής όπως η Φούλα Χατζιδάκη κ.ά.

Μετά την απελευθέρωσή του έγινε στέλεχος της ΕΔΑ. Μετά τον πόλεμο στράφηκε στην ιστοριογραφία, επικεντρώνοντας το έργο του κυρίως στην Ελληνική Επανάσταση του 1821. Τιμήθηκε με το Μετάλλιο της Εταιρείας Ελληνικών Σπουδών του Πανεπιστημίου της Σορβόνης (1939) και το Κρατικό Βραβείο Μυθιστορηματικής Βιογραφίας (1982, για το έργο του "Ενθυμήματα"). Από το 1974 ως το 1977 ήταν πρόεδρος της Εταιρίας Ελλήνων Λογοτεχνών, ο πρώτος μεταδικτατορικά (είχε επιβληθεί λογοκρισία τα προηγούμενα χρόνια).
## Έργα
;Θέατρο
* Μάνια Βίτροβα. 1932.
* Μαγεμένο βιολί. 1931.
* Κατακτητές. 1936.
* Ο κόσμος ανάποδα. 1937.
* Θεοδώρα. 1946.
* Μακρυγιάννης. 1946.
;Μετάφραση
* Αριστοφάνης, Ιππής. 1938.
* Πλάτων, Συμπόσιο. 1939.
* Δημοσθένης, Γ’ Φιλιππικός. 1940.
* Πλάτων, Φαίδρος. 1967.
;Μελέτες – Δοκίμια
* Μεσολόγγι. Αθήνα, Ορίζοντες, 1953.
* Καραϊσκάκης. 1956.
* Κανάρης. 1960.
* Η δίκη του Κολοκοτρώνη. 1962.
* Όθωνας – Η μοναρχία.1963.
* Όθωνας – Η έξωση. 1964.
* Η Επανάσταση του ’21, τ.1-4. 1971-1972.
* Σαγγάριος· Εποποιία και καταστροφή στη Μικρά Ασία. 1974.
* Η 3η Σεπτεμβρίου 1843. 1975.
* Ζωή και Τέχνη. 1976.
* Ενθυμήματα, τ.1-3. 1986.
* Άπαντα. Αθήνα, 1988.
* Η ακτή των σκλάβων. Αθήνα, Εταιρεία Λογοτεχνικών Εκδόσεων, 1955 (έκδοση β΄).
## Εξωτερικοί σύνδεσμοι
*Αρχείο του λογοτέχνη υπάρχει στο Ελληνικό Λογοτεχνικό και Ιστορικό Αρχείο (Ε.Λ.Ι.Α.) http://www.elia.org.gr/
*Αρχείο Ελλήνων Λογοτεχνών, Ε.ΚΕ.ΒΙ. https://web.archive.org/web/20080827210054/http://book.culture.gr/frontoffice/portal.asp?cpage=NODE&cnode=138
## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες θεατρικοί συγγραφείς
Κατηγορία:Μέλη του ΕΑΜ
Κατηγορία:Έλληνες κομμουνιστές
Κατηγορία:Πρόεδροι της Εταιρίας Ελλήνων Λογοτεχνών
Αντίοχος ο Ασκαλωνίτης

Ο **Αντίοχος ο Ασκαλωνίτης** ( Ασκαλών Παλαιστίνης, περίπου το 130/120 π.Χ. - 68 π.Χ.) υπήρξε Έλληνας φιλόσοφος, πλατωνικός και εκλεκτικός, ιδρυτής της λεγόμενης *«Πέμπτης Ακαδημίας»*. 

Ο Αντίοχος ήταν μαθητής του Φίλωνα του Λαρισσαίου στην Αθήνα και διάδοχός του στη διεύθυνση της πλατωνικής Ακαδημίας (79-78 π.Χ.). Ακολούθησε τον δάσκαλό του στη Ρώμη το 88 π.Χ., όπου κέρδισε τη φιλία του Ρωμαίου Λούκουλου. Ως σχολάρχης της Ακαδημίας στην Αθήνα, είχε ως μαθητή τον Κικέρωνα, ο οποίος στα έργα του αναφέρεται συχνά στον Αντίοχο. Αργότερα, κατά τον Δεύτερο Μιθριδατικό Πόλεμο (73 π.Χ.), ο Αντίοχος συνόδεψε το φίλο του Λούκουλο στην εκστρατεία του στην Ανατολή και πέθανε στη Μεσοποταμία.

## Οι φιλοσοφικές του θέσεις
Ο Αντίοχος αγωνίστηκε κυρίως για να απαλλάξει την Ακαδημία από την επίδραση του Σκεπτικισμού και να την επαναφέρει στη γνήσια πλατωνική παράδοσή της. Γι' αυτό ήρθε σε σύγκρουση ακόμα και με το δάσκαλό του, τον Φίλωνα, μαθητή του Καρνεάδη, εκείνου ακριβώς που είχε εισαγάγει τον Σκεπτικισμό στην Ακαδημία. Χαρακτηριστική του αγώνα του είναι η παρατήρησή του στους Σκεπτικούς: 
Είναι αντίφαση να «βεβαιώνει» κανείς πως τίποτα δεν μπορεί να «βεβαιωθεί» και παράλληλα να «αποδεικνύει» πως τίποτα δεν μπορεί να «αποδειχθεί»! 

Στο *«[[Πρόβλημα της αλήθειας]]»* ο Αντίοχος δέχτηκε τη θέση του Στωικού Χρύσιππου για την *«εννοιακή παράσταση»* ως μέσο για τη γνώση, ενώ στο *«[[Πρόβλημα της ευτυχίας]]»* επεσήμανε ως ιδανικό την απάθεια, που είχαν διδάξει γενικά οι παλαιότεροι Στωικοί. Ο Αντίοχος έκανε και μια έκθεση της Ακαδημαϊκής, της Περιπατητικής και της Στωικής φιλοσοφίας, επιδιώκοντας να δείξει ότι οι τρεις σχολές διαφέρουν περισσότερο στη διατύπωση παρά στην ουσία. Με όλα αυτά ο Αντίοχος έδειξε βέβαια ότι δεν ήταν παρά ένας εκλεκτικός. Αν και όχι ιδιαίτερα δημιουργικός φιλόσοφος, ο Αντίοχος άσκησε μάλλον σημαντική επίδραση, και του αναγνωρίζουν ότι αυτός άνοιξε το δρόμο για την εξέλιξη του Πλατωνισμού προς τον Νεοπλατωνισμό.

## Παραπομπές


## Βιβλιογραφία
*J. Glucker, Antiochuw and the Late Academy, Göttingen, Vandenhoeck & Ruprecht, 1978, 510 S. (Hypomnemata 56).   

Κατηγορία:Αρχαίοι Έλληνες φιλόσοφοι
Κατηγορία:Ακαδημεικοί φιλόσοφοι
Κατηγορία:Αρχαίοι Έλληνες εκπαιδευτικοί
Κατηγορία:Παλαιστίνη
Γεώργιος Σαμαρτζής

Ο **Γεώργιος Σαμαρτζής** (Κέρκυρα, 8 Φεβρουαρίου 1868 – 19 Μαρτίου 1925) ήταν Έλληνας ζωγράφος και μουσικός.
## Βιογραφικά στοιχεία
Γεννήθηκε το 1868 στην Κέρκυρα και ήταν εγγονός του Παναγιώτη Σαμαρτζή. Τα πρώτα μαθήματα ζωγραφικής τα έλαβε στην ιδιωτική καλλιτεχνική σχολή του Χαράλαμπου Παχή. 

Το 1888 με υποτροφία του Πετριδείου Κληροδοτήματος, σπουδάζει στην Ακαδημία Καλών Τεχνών της Νάπολης με καθηγητές τον Ντομένικο Μορέλι και τον Βιντσέντζο Μαρινέλλι. Μετά την επιστροφή του στην Ελλάδα δίδαξε στο Πρακτικό Λύκειο της Κέρκυρας και στη συνέχεια ανέλαβε τη διεύθυνση της Καλλιτεχνικής Σχολής της Κέρκυρας. Εκτός από τη ζωγραφική καταπιάστηκε επίσης με την ποίηση και τη μουσική. Θεωρείται από κοινού με τους Άγγελο Γιαλλινά, Βικέντιο Μποκατσιάμπη, Σπύρο Πιζάνη κλπ ως ένας από τους κορυφαίους Κερκυραίους ζωγράφους της εποχής του. Πέθανε το 1925 στην Αθήνα. Έργα του βρίσκονται στην Εθνική Πινακοθήκη, στο Πανεπιστήμιο, στο Ναυτικόν Όμιλο, στη Δημοτική Πινακοθήκη της Κέρκυρας (σε ιδιαίτερη αίθουσα), στην Αναγνωστική Εταιρία, στην Κερκυραϊκή Πινακοθήκη και σε πολλούς ναούς της ιδιαίτερης πατρίδας του. Συνθέσεις του παίζονται ακόμα από τις Φιλαρμονικές μπάντες του νησιού ενώ στίχοι του μελοποιήθηκαν από τους Ιωσήφ Καίσαρη, Αναστάσιο Ρομποτή και Σπύρο Δουκάκη. 

## Τεχνοτροπία
Ο Σαμαρτζής στον τομέα της ζωγραφικής ασχολήθηκε κατά κύριο λόγο με προσωπογραφίες, με ηθογραφικές σκηνές, με την τοπιογραφία αλλά και με σκηνές εμπνευσμένες θρησκευτικά θέματα. Στους πίνακες του ο Σαμαρτζής χρησιμοποιεί έναν τύπο ακαδημαϊκού ρεαλισμού με ορισμένες υπαιθριστικές τάσεις.

## Γκαλερί


Iris, painting by George Samartzis.jpg|Η κόρη του ζωγράφου, Ίρις.
Κεφάλι αλόγου.jpg|Κεφάλι αλόγου, Σαμαρτζής Γεώργιος, Ελαιογραφία σε hardboard, 27 x 17 εκ., Ιδιωτική Συλλογή.
Πορτρέτο Αναστασίας Παραμυθιώτη.jpg|Πορτρέτο Αναστασίας Παραμυθιώτη, Σαμαρτζής Γεώργιος, Ελαιογραφία σε μουσαμά, 80 x 48 εκ., Ιδιωτική Συλλογή.
Πορτρέτο Ελένης.jpg|Πορτρέτο Ελένης, Σαμαρτζής Γεώργιος, Ελαιογραφία σε μουσαμά, 72 x 56 εκ., Ιδιωτική Συλλογή.
Γεφυράκι στην Κέρκυρα.jpg|Γεφυράκι στην Κέρκυρα, Σαμαρτζής Γεώργιος, Ελαιογραφία σε μουσαμά, 23 x 35 εκ., Ιδιωτική Συλλογή.



## Παραπομπές


## Πηγές
* Γιώργου Κάρτερ: *Ο ζωγράφος Γεώργιος Σαμαρτζής* - Εκδ. «Λωτός» 1997
* Α. Ιωάννου: Η Ελληνική ζωγραφική - Εκδ. «Μέλισσα»
* Τώνη Σπητέρη: *3 αιώνες νεοελληνικής τέχνης* - Εκδ. «Πάπυρος» 
* Φώτου Γιοφύλλη: *Ιστορία της νεοελληνικής τέχνης* - Εκδ.«Το Ελληνικό Βιβλίο»
* Στέλιου Λυδάκη: Οι Έλληνες ζωγράφοι - Εκδ. «Μέλισσα»
* Μεγάλη Ελληνική Εγκυκλοπαίδεια 
* Τάκης Καλογερόπουλος: Λεξικό της Ελληνικής Μουσικής, τόμ.5, *Σαμαρτζή, Οικογένεια*, σ.340  

Κατηγορία:Έλληνες ζωγράφοι του 19ου αιώνα
Κατηγορία:Έλληνες μουσικοί
Μυτιλήνη (τορπιλοβόλο)

**Μυτιλήνη ([[Τορπιλοβόλο]])**

Μετονομάστηκε σε τορπιλοβόλο ‘8’.

Ιδίου τύπου τα τορπιλοβόλα ‘Σάμος ΙΙ’, ‘Χίος II’, ‘‘Κως Ι’, ‘‘Ρόδος Ι’, ‘Κύπρος’. Μετονομάστηκαν αργότερα σε τορπιλοβόλα ‘6’, ‘7’, ‘8’, ‘9’, ‘10’ και ‘17’.

Ναυπηγήθηκε στα βρετανικά ναυπηγεία Yarrow μετά από παραγγελία της Ελληνικής Κυβέρνησης. Οι τορπιλοσωλήνες τοποθετήθηκαν αργότερα στην Ελλάδα.

Με την Ανατολική Μοίρα έλαβε μέρος στον Ελληνοτουρκικό Πόλεμο του 1897.

Χρησιμοποιήθηκε επίσης και για την δίωξη του λαθρεμπορίου. Αποσύρθηκε το 1912.

## Βιβλιογραφία

*Conway's All the World's Fighting Ships, 1860-1905
*Conway's All the World's Fighting Ships, 1906-1922
*Jane's Fighting Ships 1912

Κατηγορία:Ελληνικά Τορπιλοβόλα
Ματρώζος (υποβρύχιο)

Το υποβρύχιο **Ματρώζος Υ-7** ήταν το πρώην Ιταλικό *Perla*. Ναυπηγήθηκε κατά τα έτη 1935-1936 στα ναυπηγεία Riuniti Monte Falcone. Το Ιταλικό υποβρύχιο *Perla* αιχμαλωτίσθηκε στη Μεσόγειο από την Βρετανική κορβέτα *HMS Hyacinth* (μετέπειτα ονομάσθηκε *Αποστόλης ΙΙ* όταν εντάχθηκε στον Ελληνικό στόλο). Παραχωρήθηκε από τους Βρετανούς στην Ελλάδα, μετονομάσθη *Ματρώζος* και η Ελληνική σημαία υψώθηκε στις 5 Δεκεμβρίου 1942 με πρώτο κυβερνήτη τον υποπλοίαρχο Ιωάννη Μασουρίδη.  Μετά την ύψωση της σημαίας συνεχίστηκαν οι μακροχρόνιες επισκευές του για έναν χρόνο μέχρι τον Νοέμβριο του 1943.

Το υποβρύχιο αυτό, μετά τον αιχμαλωτισμό του, βρισκόταν επί πολλούς μήνες εγκαταλελειμμένο στο Πορτ Σάιντ μέχρι να παραδοθεί στο Ελληνικό Βασιλικό Ναυτικό. Εξαιτίας της ελλείψεως εγχειριδίων και σχεδίων οι εργασίες προχωρούσαν με μεγάλες δυσκολίες και πολύ αργό ρυθμό κα με ό,τι τους υπαγόρευε η πείρα των πληρωμάτων και τεχνικών. Έχει χαρακτηριστικά αναφερθεί ότι έψαχναν τα καλώδια με το δάκτυλο. 

Στις 19 Μαρτίου 1943 το υποβρύχιο Ματρώζος Υ-7 πραγματοποίησε την πρώτη πολεμική του περιπολία (ημερολόγιο πολέμου 19 Μαρτίου 1943). 

Στις 8 Οκτωβρίου 1944, κατά την τέταρτη πολεμική περιπολία του, επιτέθηκε σε νηοπομπή Δ. ν. Ικαρίας από τη Λέρο προς τη Θεσσαλονίκη. Το Ματρώζος Υ-7 προσέγγισε αρχικά στην επιφάνεια με σκοπό την αναγνώριση, όμως δέχθηκε πυρά. H συμπλοκή συνεχίστηκε στην επιφάνεια. Το πυροβόλο του υποβρυχίου υπέστη εμπλοκή και αποχώρησε. Το υποβρύχιο επιχείρησε να συντονίσει τις κινήσεις του με το βρετανικό υποβρύχιο HMS VIVID που αναδύθηκε πλησίον αυτού μετά την δράση. Σκοπός ήταν αμφότερα υποβρύχια να επιτεθούν από κοινού εναντίον της νηοπομπής. Το βρετανικό Υ/Β καταδύθηκε και έπλευσε μόνο του εναντίον της νηοπομπής η οποία εν τέλει καταστράφηκε την ίδια ημέρα από βρετανικές τορπιλακάτους μετά από αναφορά του HMS VIVID.

Πραγματοποίησε 4 περιπολίες. Από της υψώσεως της ελληνικής σημαίας μέχρι τον κατάπλου του στην ελεύθερη Ελλάδα διήνυσε συνολικά 10.576 ναυτικά μίλια και ευρίσκετο εν πλω 1.896 ώρες.

Στις 17 Μαΐου 1945 τέθηκε σε κατάσταση "εφεδρείας συντηρήσεως" και το 1946 παροπλίστηκε και εκποιήθηκε.

## Παραπομπές


## Βιβλιογραφία
*Αλέξανδρος Γραμμένος, (2005). "Το υποβρύχιον Ματρώζος εν δράσει κατά τον Β΄ Παγκόσμιο Πόλεμο", *Θαλασσινοί Απόηχοι*, Αθήνα: ΕΑΑΝ, Νοε-Δεκ, σελ. 25 & 26.
*Νικόλαος Δαμβέργης (1995). *Ο Σιωπηλός Πόλεμος, Η δράση των Ελληνικών Υποβρυχίων 1940-1944*, Πειραιάς: Ναυτικός Μουσείο της Ελλάδος.
*Αναστάσιος Δημητρακόπουλος (2011). *Β΄ Παγκόσμιος Πόλεμος. Οι Πολεμιστές του Ναυτικού θυμούνται...* Πειραιάς: Ναυτικό Μουσείο της Ελλάδος. ISBN 978-960-99884-1-4.
*Κρίστυ Εμίλιο Ιωαννίδου (2021). *Η ζωή στα ελληνικά υποβρύχια του Β΄ Παγκοσμίου Πολέμου*. Αθήνα: Historical Quest. ISBN 978-618-5088-65-1.
*Επαμεινώνδας Καββαδίας (1950). *Ο Ναυτικός Πόλεμος του 1940 όπως τον έζησα*. Αθήνα: Πυρσός.
*Παναγιώτης Κώνστας (1954). *Αι πολεμικαί-πολιτικαί και διπλωματικαί αναμνήσεις της δεκαετίας 1940-1950*. Αθήνα. 
*Δημήτριος Φωκάς (1953), *Έκθεση σχετικά με την δράση του Ναυτικού κατά τον Πόλεμο 1940-1944*. Αθήνα: Πολεμικό Ναυτικό.
## Εξωτερικοί σύνδεσμοι
*Perla

Κατηγορία:Ελληνικά υποβρύχια
Γανυμήδης

Με το όνομα **Γανυμήδης** είναι πιθανόν να αναφέρονται τα εξής:
*Γανυμήδης (μυθολογία): Όμορφος νέος, τον οποίο είχε κάνει αθάνατο και οινοχόο των θεών ο Δίας
*Γανυμήδης (δορυφόρος), λέγεται και ένας από τους δορυφόρους του πλανήτη Δία
*1036 Γανυμήδης, αστεροειδής
*Γανυμήδης (στρατηγός), λέγεται ένας ευνούχος στρατηγός της Αλεξάνδρειας τον 1ο π.Χ. αιώνα.

Κατηγορία:Αποσαφηνίσεις ονομάτων
Έλλη ΙΙ (καταδρομικό)

**Έλλη ΙΙ ([[Καταδρομικό]]) / C-24**

Πρώην Ιταλικό ‘EUGENIO DI SAVOIA’.

Παραχωρήθηκε στην Ελλάδα το 1950 (Ιούλιο) σαν μέρος των Ιταλικών επανορθώσεων σε αντικατάσταση του τορπιλισθέντος ‘ΕΛΛΗ’. 	Κατασκευάστηκε μεταξύ του 1932 – 1935 στα Ναυπηγεία ANSALDO της Γένοβας.

Από την ύψωση της Ελληνικής σημαίας τον Ιούνιο του 1951 έγινε η έδρα του Αρχηγού του Στόλου. Χρησιμοποιήθηκε για τις επίσημες επισκέψεις του Βασιλιά στην Κωνσταντινούπολη τον Ιούνιο του 1952, στη Γιουγκοσλαβία (Ντουμπρόβνικ) το Σεπτέμβριο του 1955, στη Γαλλία (Τουλόν) τον Ιούνιο του 1956 και στο Λίβανο το Μάιο του 1958. Το 1959 αγκυροβόλησε στον όρμο της Σούδας και χρησιμοποιήθηκε σαν έδρα του Ναυάρχου Αρχηγού Κρητικού και Ιόνιου Πελάγους (ΑΚΙΠ). Παροπλίστηκε και πωλήθηκε στο εμπόριο στον όρμο Κερατσινίου.

## Πηγές
* www.nationmaster.com
* www.uboat.net
* http://comandosupremo.com

Ελλη